פירוש נוסף ערך זה עוסק באלבום של ג'ונגקוק. אם התכוונתם למשמעות אחרת, ראו גולדן.

***Golden*** (בעברית: **זהוב**) הוא אלבום האולפן הראשון של הזמר הדרום קוריאני ג'ונגקוק מ-BTS. שפורסם ב-3 בנובמבר 2023 דרך ביג היט. באלבום השתתפו ג'ק הארלו, מייג'ור לייזר, לאטו ודי ג'יי סנייק וקדמו לו הסינגלים "Seven" ו-"3D". הסינגל השלישי, "Standing Next to You", פורסם יחד עם האלבום.

האלבום נכנס למצעדי האלבומים בעשרים וחמש מדינות שונות, מתוכם הגיע למקום הראשון בדרום קוריאה, בלגיה, צרפת, ליטא ויפן. היא נכנס לעשירייה הראשונה בארבע עשרה מדינות ביניהם אוסטרליה, אירלנד, איטליה, גרמניה, סקוטלנד, ניו זילנד והולנד. בבריטניה, הוא הגיע הישר למקום השלישי, והפך לאלבום עם המיקום הגבוה ביותר של אמן סולו קוריאני במצעד. בארצות הברית, *Golden* הגיע למקום השני ושבר את שיא האלבום הנמכר ביותר בשבוע הפתיחה שלו על ידי סולן קיי-פופ. נכון לנובמבר 2023, הוא נמכר ביותר מ-2.4 מיליון עותקים ברחבי העולם.

רקע ופרסום
----------

ביולי 2023, ג'ונגקוק דיבר בראיון למגזין וראייטי על אלבום הסולו הראשון שלו, ואמר שהוא עובד עליו אבל עדיין מוקדם מדי "להזכיר משהו ספציפי". באותו חודש, הוא הוציא את הסינגל המוביל "Seven" בהשתתפות הראפרית האמריקאית לאטו, שהגיע לראש הבילבורד הוט 100 בארצות הברית ולעשירייה הראשונה במדינות רבות אחרות. הסינגל השני "3D" יצא ב-29 בספטמבר והשתתף בו הראפר האמריקאי ג'ק הארלו.

ביג היט מיוזיק הכריזה על האלבום בן 11 השירים ב-3 באוקטובר, כאשר שתיים מהשירים היו "Seven" ו-"3D". *Golden* לוקח את המוטיב שלו מ"רגעי הזהב" של ג'ונגקוק כאמן סולו. הודעה לעיתונות כינתה אותו "המאקנה המוזהב" ב-BTS, שאמור להציג את "הגוון הייחודי שלו שירתק את המאזינים ברחבי העולם". בקידום האלבום, ג'ונגקוק אמור לבצע "מופעי במה מיוחדים והופעות שונות לצד הפרסום". רשימת השירים נחשפה ב-15 באוקטובר.

ג'ונגקוק אמר כי הוא מאמין שמעריצי BTS ימשכו במיוחד לשיר "Standing Next to You". הוא תיאר את תהליך ההקלטה כבלתי נשכח ומהנה, למרות שהיה מעייף.

### הופעות חיות

ב-9 בנובמבר ערך ג'ונגקוק הופעת פתע בטיימס סקוור בניו יורק וביצע חמש שירים מהאלבום: "Standing Next to You", "Yes or No", "3D", "Please Don't Change" ו-"Seven".

הצלחה מסחרית
------------

האלבום נכנס למצעדים בעשרים וחמש מדינות ועמד בראש מצעדי האלבומים בקוריאה הדרומית, בלגיה, צרפת, ליטא ויפן. הוא הגיע לעשירייה הראשונה בארבע עשרה מדינות ביניהם אוסטרליה, גרמניה, קנדה ובבריטניה הגיע היישר למקום השלישי, והפך לאלבום עם הדירוג הגבוה ביותר של אמן סולו קוריאני. בארצות הברית, *Golden*, הגיע היישר למקום השני בבילבורד 200 עם 210,200 יחידות שקולות לאלבום. הסכום מורכב מ-164,800 מכירות, 29,800 יחידות SEA ו-15,600 יחידות TEA. נכון לנובמבר 2023, הוא נמכר ביותר מ-2.4 מיליון עותקים ברחבי העולם. *Golden* מכר 244,000 עותקים בארצות הברית בשנת 2023, ודורג כאלבום העשירי הנמכר ביותר של השנה לפי בילבורד.

לפי דו"ח המוזיקה העולמי של הפדרציה הבין-לאומית לתעשייה הפונוגרפית (IFPI) לשנת 2023, *Golden* היה האלבום הארבעה עשר הנמכר ביותר בכל הפורמטים, והאלבום השביעי הנמכר ביותר בעולם, לאחר שמכר 2.7 מיליון עותקים תוך פחות מחודשיים.

קבלת פנים ביקורתית
------------------

האלבום נבחר למהדורת המוזיקה החדשה האהובה של השבוע האחרון במשאל מוזיקה שערך אתר "בילבורד". הוא קיבל 88% מהקולות, מה שהפך אותו לבחירה המובילה בקרב חובבי מוזיקה. ב-Metacritic, המקצה דירוג ממוצע משוקלל מתוך 100 ביקורות של מבקרים מקצועיים, האלבום קיבל ציון ממוצע של 71 על סמך ארבע ביקורות, מה שמצביע על ביקורות "טובות בדרך כלל".

ריאן דאלי מ-NME כתבה שג'ונגקוק "מגלם את הרגשות והסגנון של כל שיר בקלות; זיקית מוזיקלית שהולמת לכל צליל חדש". כשירים הטובים ביותר היא בחרה את "3D", "Yes or No" (אנ'), "Hate You" ו-"Too Sad to Dance" ש"מרגישים כמו המנוני מלך-פופ קלאסיים". בד בבד, היא מתחה ביקורת על השימוש במעבד רובוטי ב-"Somebody". בסך הכל היא מצאה ש-*Golden* מצליח "ללכוד את האומנות הרב-גונית של ג'ונגקוק, את השירה הכריזמטית ואת המשיכה הפופית שאי אפשר לעמוד בפניה, ב-10 שירים שנועדו בקלות להצלחה מסחרית", אבל גם ש"זה לא מרגיש כמו אלבום שהוא ורק הוא יכלו להוציא", תוך מסקנה כי עם זאת "שנות ה-20 מצאו את מלך הפופ שלהן ו-*Golden* יותר מאשר מבטיח לו את כס המלכות".

מריה שרמן מ-AP ניוז, כינתה את האלבום כ"אחד מבכורות הפופ החזקות של השנה" ו"אלבום של פופ מאושר", בעוד שלדייוויד סמית' מאיוונינג סטנדרט (אנ'), האלבום "סימן הרבה מתנות לאוהבי פופ" ו"מה שמעלה אותו הוא קולו הנוזל והאקספרסיבי, שמעלה באופן עקבי חומר ידידותי למצעדים למקום גבוה יותר". מרי סירוקי מ-Consequence מצאה כי "נקודות האור באלבום באמת מסנוורות, בעוד שחלק מצדדי הב' אינם זכורים במיוחד בהשוואה, ומסיבה זו, האלבום מרגיש די כבד - חמש השירים הראשונים הם בבירור באנג'רים, אבל האנרגיה צוללת בחצי השני של האלבום", וסיכמה ש"אפילו ברגעים הפחות חזקים ב-*Golden*, ג'ונגקוק נשאר מעניין, מניף את קולו בדיוק אתלטי".

לאד פאוור מ-I (אנ'), "Seven" ו-"3D" בתחילת האלבום נתנו את הרושם ש"קריירת הסולו של ג'ונגקוק תגדל על רעיונות ממוחזרים ומילים של NSFW", אבל "למרבה השמחה, הרושם הזה מתגלה כמטעה. השירים של *Golden* הם קשת של רומנטיקה מהתאהבות ועד לכאב לב. ככל שמצב הרוח מתכהה, המנגינות משתפרות". לפי מייקל קראג מהאובזרבר, "*Golden* מלא בנקודות מאירות, אבל זורח במלואו רק מדי פעם", "ממריא כשג'ונגקוק יכול להתמקד בפלסט הדבשי שלו" ב-"Standing Next to You" ו-"3D", בעוד שימוש בצלילים שכבר התנסו על ידי זמרים כמו קרייג דייוויד וג'סטין טימברלייק "מדגיש את המאבק של ג'ונגקוק למצוא את הצליל והזהות שלו".

אלכסיס פטרידיס (אנ') מהגרדיאן כתב כי "האלבום עשוי היטב, הוקי – אבל בכל זאת, *Golden* הוא אלבום שאמור להשאיר מאזינים אגנוסטיים יותר להרהר על מה המהומה. [...] זה פשוט נשמע כמו פופ מיינסטרים הגון: אין שום דבר שקורה מבחינה קולית שנשמע ייחודי או רענן במיוחד", וכינה את "Standing Next to You" "התקלה האמיתית היחידה" ש"מתחיל בצורה נהדרת - פתיחה חיה גדולה, שהייתה יכולה לצעוד בעקבות *Random Access Memories* של דאפט פאנק - ואז מתדרדר לתוך טמפו בינוני חיוור של דיסקו-האוס (אנ')". האן סונג-היון מ-IZM (אנ') טענה על *Golden* שהוא חסר אינדיבידואליות ו"מרגיש כמו להאזין לפלייליסט שנוצר באופן אלגוריתמי".

Paste דירג את האלבום במקום התשיעי ברשימת 20 אלבומי הקיי-פופ הטובים ביותר של 2023, בעוד שהוובזיין זנראט דירג אותו במקום ה-12 ברשימת 15 אלבומי הקיי-פופ הטובים ביותר של השנה.

### שבחים

*Golden* זכה בפרס "אלבום בונסאנג" בטקס פרסי דיסק הזהב ה-38 (אנ') ובאמן השנה בטקס פרסי המוזיקה של סירקל צ'ארט ה-13 (אנ').

רשימת השירים
------------


| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | 3D (בהשתתפות ג'ק הארלו)  | מייקל טאקר • דייוויד סטיוארט (אנ') • ג'ק הארלו | בלאדפופ • סטיוארט | 3:21 |
| 2. | Closer to You (אנ') (בהשתתפות מייג'ור לייזר)  | גרגורי אלדה היין (אנ') • ג'ורדן דאגלס • קורטיס וולס • טיישין תומפסון (אנ') • אמריק בוקסאל • ג'יימיסון בייקן • תומאס ווסלי פנץ • די ג'יי טיי ג'יימס (אנ') | דיפלו • לקלר • מייסיק | 2:51 |
| 3. | Seven (גרסה מפורשת; בהשתתפות לאטו)  | אנדרו ואט • הנרי וולטר • ג'ון בליון • אליסה סטפנס • ת'רון מקיאל תומאס (אנ') | ואט • סירקט | 3:04 |
| 4. | Standing Next to You | ואט • וולטר • אלי טמפוסי • בליון | ואט • סירקט | 3:26 |
| 5. | Yes or No (אנ') | בלייק סלאטקין (אנ') • וולטר • אד שירן • ג'וני מקדייד (אנ') | ואט • סירקט | 2:28 |
| 6. | Please Don't Change (בהשתתפות די ג'יי סנייק)  | וויליאם גריגהסין • אדיו מרצ'נט (אנ') • יאניק רסטוגי • זכרי ריימונד | די ג'יי סנייק • בנקס & רנקס | 2:27 |
| 7. | Hate You | וולטר • פיטר ריקרופט (אנ') • סקוט האריס (אנ') • שון מנדס | סירקט • לוסט-בוי (אנ') | 2:34 |
| 8. | Somebody | בליון • אלן ריטר (אנ') | בליון • ריטר • יוהאן "רוזה" רוסה | 2:49 |
| 9. | Too Sad to Dance | סטיוארט | סטיוארט | 2:56 |
| 10. | Shot Glass of Tears | סטיוארט • ג'סיקה אגומבר (אנ') • מייקל פולק • היין | סטיוארט | 2:47 |
| 11. | Seven (גרסה נקייה; בהשתתפות לאטו)  | ואט, וולטר • בליון • סטיבנס • תומאס | ואט • סירקט | 3:04 |

מיקומי שיא
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 
‏‏‏  **מצעדים שבועיים (2023)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 2 |
|  איסלנד | Plötutíðindi (אנ') | 24 |
|  איטליה | מצעד האלבומים האיטלקי | 3 |
|  אירלנד | מצעד האלבומים | 6 |
|  ארצות הברית | בילבורד 200 | 2 |
| מצעד האלבומים המסחריים | 1 |
|  בריטניה | מצעד האלבומים הבריטי | 3 |
|  גרמניה | GfK – טופ 100 | 6 |
|  דנמרק | היטליסטן | 7 |
|  הולנד | מצעד 100 האלבומים המובילים (אנ') | 10 |
|  הונגריה | Mahasz | 5 |
|  ולוניה | אולטראטופ 40 | 1 |
|  יוון | IFPI Greece | 17 |
|  יפן | אוריקון | 1 |
| מצעד האלבומים המשולב | 1 |
| מצעד האלבומים החמים | 1 |
|  ליטא | AGATA | 1 |
|  נורווגיה | VG-lista | 11 |
|  ניו זילנד | מצעד האלבומים | 2 |
|  סלובקיה | ČNS IFPI | 8 |
|  ספרד | PROMUSICAE | 8 |
|  סקוטלנד | מצעד האלבומים הסקוטי | 6 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 12 |
|  פלנדריה | אולטראטופ 50 | 5 |
|  צ'כיה | ČNS IFPI | 13 |
|  צרפת | SNEP | 1 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 4 |
|  שוודיה | סוורייטופליסטן | 14 |
|  שווייץ | המצעד השווייצרי | 4 |

 | 

| 
‏‏‏  **מצעדים חודשיים (2023)** |
| --- |
| מדינה | מצעד | מיקום שיא |
|  יפן | אוריקון | 1 |
|  קוריאה הדרומית | סירקל צ'ארט | 2 |

| 
‏‏‏  **מצעדי סוף שנה (2023)** |
| --- |
| מדינה | מצעד | מיקום שיא |
|  עולמי | אלבומים גלובליים | 14 |
|  אוסטריה | Ö3 אוסטריה טופ 40‏ | 60 |
|  הונגריה | Mahasz | 47 |
|  ולוניה | אולטראטופ 40 | 154 |
|  יפן | אוריקון | 18 |
| אלבומים דיגיטליים | 8 |
| אלבומים חמים | 15 |
|  פלנדריה | אולטראטופ 50 | 196 |
|  צרפת | SNEP | 141 |
|  קוריאה הדרומית | סירקל צ'ארט | 8 |
|  שווייץ | המצעד השווייצרי | 90 |

 |

נתוני מכירות ותארים
-------------------

| מקום | תארים | מכירות |
| --- | --- | --- |
| קנדהקנדה קנדה (Music Canada)‡ | זהב | 40,000‡ |
| יפןיפן יפן (RIAJ) | פלטינה | 250,000^ |
| קוריאה הדרומיתקוריאה הדרומית קוריאה הדרומית (KMCA) | מיליון×2 | 2,000,000^ |
| קוריאה הדרומיתקוריאה הדרומית קוריאה הדרומית (KMCA)גרסת אלבומי ויורס | פלטינה×2 | 250,000^ |
| סיכומים |
| עולמי (IFPI) | — | 2,700,000 |
| ^ נתוני מכירות מבוססים על התואר בלבד.‡ נתוני מכירות+סטרימינג מבוססים על התואר בלבד. |

היסטוריית יציאות לאור
---------------------

| אזור | תאריך יציאה | פורמט | גרסה | חברת תקליטים |
| --- | --- | --- | --- | --- |
| עולמי | 3 בנובמבר 2023 | תקליטור • הורדה דיגיטלית • הזרמת מוזיקה | רגילה | ביג היט |
| ארצות הברית | 4 בנובמבר 2023 | הורדה דיגיטלית | תזכיר קולי |

קישורים חיצוניים
----------------

* מידע על האלבום *Golden* באתר MusicBrainz
* מידע על האלבום *Golden* באתר AllMusic

ביאורים
-------

1. ↑  מקנה - מונח קוריאני לחבר הצעיר ביותר בלהקה
2. ↑  128,500 תקליטורים ו-36,300 הורדות דיגיטליות.
3. ↑  זהו האלבום הנמכר ביותר של השבוע
4. ↑  שווה ערך ל-41.59 מיליון השמעות רשמיות לפי דרישה לרשימה של 10 שירים
5. ↑  מצעד האלבומים העולמיים של IFPI מדרג, לפי הסדר, את האלבומים שהניבו הכי הרבה כסף בעולם בסטרימינג, הורדה ומכירות פיזיות (בשילוב) בשנה קלנדרית. מצעד מכירות האלבומים הגלובלי מודד מכירות גלובליות בכל הפורמטים הפיזיים, כמו גם הורדות של אלבומים מלאים.
6. ↑  סלנג לשיר פופולרי עם ביט כבד

הערות שוליים
------------

1. ↑  Mitchell Peters, BTS’ Jung Kook Talks New ‘Golden’ Solo Album, Reveals Which Song ARMY Will Like Most, Billboard, ‏2023-11-05 (באנגלית אמריקאית)
2. ↑  Ashley Iasimone, Fans Choose Jung Kook’s ‘Golden’ as This Week’s Favorite New Music, Billboard, ‏2023-11-06 (באנגלית אמריקאית)
3. ↑  Austria Top 40 - Alben Top 75 14.11.2023 - austriancharts.at, austriancharts.at

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: e51c54ea-71d2-413a-9fbe-1be9389b0fa6

 |